钦定古今图书集成/明伦汇编/官常典/第705卷 > 册府元龟 > 《忠节》
## 钦定古今图书集成/明伦汇编/官常典/第705卷 > 册府元龟 > 《忠节》

《传》曰：“公家之利知无不为者忠也。”盖臣之事君能致
其身而忘其死斯之为令德焉汉氏而下重台阁之
选良以出入扃禁参陪侍从奉承顾问与闻政事故
其选益精而厥任弥重乃有挺贞确之操耸纯亮之
志临危难而必奋处屯夷而有守秉大节而不可夺
执大义而无所苟诚心蕴于内风烈彰乎！外其或终
罹否运，至于殒命者，亦不乏焉。千载之下，凛乎其有
生气矣。